kardosdrur/scandi-wiki huggingface dataset:
Faldgrube

En faldgrube eller dyregrav er et hul, en grav, en grube eller en skakt, man kan falde ned i, der kan bruges til jagt på større pattedyr.

Hulemalerier fra stenalderen i Europa viser faldgruber til jagt på rensdyr og elge. Arkæologiske udgravninger af faldgruber i Rødsmoen på Gråfjell i Norge har vist, at de er blevet brugt i en periode på 2000 år, hvor den første var den ældre bronzealder omkring 500-300 f.v.t., og muligvis helt frem til vikingetiden omkring år 1000, og herefter igen i en periode omkring 1700. I 1860 blev faldgruber som jagtmetode forbudt ved lov.

Der kan forsat findes faldgruber i det nordlige Skandinavien lavet til elge, rensdyr, ulve og bjørne.

Den oprindelige betydning skal formentlig søges i jægersproget, hvor en faldgrube er en tildækket, skjult grav, der bruges til fangst af storvildt. Den anbringes på de dyreveksler, som dyrene benytter.

Begrebet bruges normalt i overført betydning med en hentydning til fejlmuligheder, eller konsekvenser. F.eks. kan man advare en person mod at følge en bestemt vej, vel vidende, at det sandsynligvis vil gå galt.

Referencer 

Jagtterminologi
Death Valley

Death Valley er en dal i Mojaveørkenen i det sydlige Californien, USA nær grænsen til Nevada. Dalen som er omkring 225 km lang, er kendt for ekstrem hede. Der blev målt 56,7 °C 10. juli 1913 hvilket er den højeste temperatur målt på jorden. Dalens laveste punkt ligger 86 m under havets overflade. Dalen ligger i nationalparken Death Valley National Park. Lavpunktet ligger bare 136 km sydøst for USA´s højeste punkt Mount Whitney, som ligger 4.421 m over havniveau.

Notable attraktioner og steder 

 Badwater Basin
 China Ranch
 Dante's View
 Darwin Falls
 Devils Hole
 Father Crowley Viewpoint
 Furnace Creek
 Harmony Borax Works
 Hells Gate
 Myers Ranch
 Oasis at Death Valley
 Russell Camp
 New Ryan
 Upper and Lower Noonday Camp
 Racetrack Playa, en stor udtørret sø
 Sailing stones, berømte vandrene sten i Death Valley
 Shoreline Butte
 Stovepipe Wells
 Tecopa
 Tecopa Hot Springs
 West Side Borax Camp
 Wilson Ranch
 Wildrose Ranger Station

Eksterne kilder/henvisninger 

 Super bloom in Death Valley 

Dale i USA
Californiens geografi
Highlander

Highlander er en serie fantasy og action-eventyr film, hvor personen Connor MacLeod (Christopher Lambert) er Highlander. Han er født i Glenfinnan i det skotske højland i det 16 århundrede. MacLeod er en "udødelig"; siden den første gang han blev dødelig såret. Han kan ikke ældes, men kan dog blive dræbt ved halshugning. Når kun én "udødelig" er tilbage, vil han eller hun få tildelt "præmien". Den præcise natur af præmien er åben for fortolkning og op til seeren at gætte. I handlingen indgår en serie sværdkampe mellem de "udødelige", og når en blev halshugget, fik modstanderen den dødes kræfter og evner.

Highlanderfilmene og TV-serierne, der fulgte i kølvandet på den originale, har opnået kultstatus blandt en lille kreds af dedikerede fans. Der er opstået en stor mængde fanfiktion, hvoraf meget er tilgængeligt på internettet.

Det typiske i filmene og serierne er brugen af flashback fra tidligere begivenheder i Highlanderens lange liv.

Et kendt citat i filmene og serierne er: "Der kan kun være En." (Eng: "There can be only One.").

Filmene 

 Highlander.
 Highlander II: The Quickening.
 Highlander III: The Sorcerer.
 Highlander Endgame.
 Highlander The Source

Tv-serier 

1990'ernes TV-serie byggede på den samme grundidé, som filmene .
Det første afsnit blev vist den 6. oktober 1992. Serien var centreret omkring Connor MacLeods yngre og Udødelige slægtning Duncan MacLeod (Adrian Paul). Connor MacLeod lavede kun få gæsteoptrædener for at sikre forbindelse til filmene. Halvdelen af serien blev optaget i Canada, den anden halvdel i Frankrig. Det krævede stort samarbejde for få forfatterne og skuespillerne til at rejse frem og tilbage.

I 1994 startede serien Highlander: Den animerede serie finder sted i en fjern fremtid, og Highlander spilles af Quentin MacLeod, mens stemmen tilhører Miklos Perlus.

Highlander: The Raven var en serie med en af personerne fra den forrige serie, Amanda (Elizabeth Gracen), som den centrale figur. Hun blev fulgt af den tidligere politibetjent Nick Wolfe (Paul Johansson). Det første afsnit blev vist den 7. november 1998.

Eksterne Henvisninger 
 

Eventyrfilm fra USA
Fantasyfilm fra USA
Actionfilm fra USA
Actionfilm fra Storbritannien
Amerikanske film fra 1986
Britiske film fra 1986
Eventyrfilm fra Storbritannien
Eid-fest

Eid-fest fejres af muslimer to gange om året .

Den mest kendte er Eid ul-Fitr (Arabisk: عيد الفطر), der markerer afslutningen på fastemåneden Ramadan. Til Eid-fest samles familie og venner, hvor der foræres gaver eller penge til de små børn.

Den anden Eid-fest er Eid ul-Adha, der markerer afslutningen på pilgrimsrejserne til Mekka. Eid ul-Ahda fejres 70 dage efter Ramadan.

Islam
Helligdage
Eid ul-Fitr

Eid ul-Fitr () er en af de to typer af islamiske Eid-fester. Den er også kendt som Den Lille Fest, og den markerer afslutningen på fastemåneden Ramadan. Den ligger på første dag i Shawwâl, den tiende måned i den islamiske kalender. I denne periode anbefales det ikke for muslimer at faste. Dagen markeres med en særlig bøn i moskeen, og de almisser, der er indsamlet i løbet af ramadanen (zakat al Fitr) fordeles senest denne dag inden bønnen. Der gives ofte gaver denne dag, hvorfor mange drager en parallel mellem den muslimske Eid ul-Fitr og julen.

Da det islamiske kalendersystem er en månekalender, forskydes denne dag med 10-12 dage hvert år, sammenlignet med den gregorianske kalender.

Gregorianske datoer 
Det følgende er gregorianske datoer for Eid-ul-Fitr siden år 2000:

 8. januar 2000
 27. december 2000
 16. december 2001
 6. december 2002
 25. november 2003
 14. november 2004
 3. november 2005
 24. oktober 2006
 13. oktober 2007
 1. oktober 2008
 20. september 2009
 10. september 2010
 30. august 2011
 19. august 2012
 8. august 2013
 28. juli 2014
 17. juli 2015
 6. juli 2016
 25. juni 2017
 15. juni 2018
 5. juni 2019
 24. maj 2020 
 13. maj 2021
 2. maj 2022
 21. april 2023
 10. april 2024 (forventet, kan variere med en dag afhængig af hvornår nymånen observeres)

Se også 
 Eid ul-Adha, der markerer afslutningen på pilgrimsrejserne til Mekka. Eid ul-Ahda fejres 71 dage efter Ramadan.

Eksterne henvisninger 

Ramadan
Børnenes U-landskalender

I 1962 begyndte Danmarks Radios Børne- og Ungdomsafdeling at producere "Børnenes Julekalender". En svensk idé, først udsendelser i radio (1957) og derefter fjernsynsudsendelser (1960). I Danmark startede man samtidigt med radio og TV. Fra 1977 ændredes navnet til Børnenes U-landskalender. Børnenes U-landskalender er et samarbejde mellem Danmarks Radio, danske børn, DANIDA og velgørenhedsorganisationer, med det formål at skaffe penge til projekter for børn i fattige lande, også kaldt et Uland - deraf navnet til kalenderen.

Børnenes U-landskalender på DR

Kildehenvisninger
Eid ul-Adha

Eid ul-Adha (arabisk: عيد الأضحى) er den islamiske eid-fest, der fejrer profeten Ibrahims villighed til at ofre sin førstefødte søn Ishmael (i den islamiske tradition er det oftest Ishmael og ikke Isak der betragtes som den søn der bliver ofret, i modsætning til fortællingen i den jødiske tradition).

Festen varer gerne i 3 dage med en særlig bøn i moskeen på førstedagen. Eid ul-Adha markerer afslutningen på pilgrimsrejserne til Mekka 70 dage efter ramadan, og begynder på den tiende dag i Dhû l-Hijja.

Hver familie  som ud fra speciel beregning har råd, skal ofre et dyr ved denne højtid og dele kødet med familie, naboer og de fattige i 3 lige store dele.

Se også 
 Eid ul-Fitr
 Eid ul-Ghadir

Islam
82 f.Kr.



Begivenheder 
 Sulla bliver selvudnævnt romersk diktator.

Født

Dødsfald 

 
82
78 f.Kr.



Begivenheder

Født

Dødsfald 
 Sulla, romersk diktator.
 

78
Clementine O'And

Clementine O'And (1840-1898) er en figur i Disneys tegneserieunivers.

Hun er Joakim von Ands mor og Anders Ands mormor. Boede i Glasgow indtil hun og hendes mand, Frederik von And, arvede von And-klanens slot på Ødelyng Overdrev, hvorefter de flyttede dertil. Både Clementine og Frederik ligger nu begravet der. Joakim arvede slottet efter faderens død, og i øjeblikket (hvis man skal tro Don Rosas historie) passer hans søster Andrea det.

Ifølge Don Rosa blev hun født i Irland i 1840 og døde i en tidlig alder i 1898.

Kilder

Eksterne henvisninger 

 Stamtræet 
 

Anders And-figurer

pl:Kaczencja O'Draka
71 f.Kr.



Begivenheder

Født

Dødsfald 
 Spartacus, gladiator og oprører.

 
71
73 f.Kr.



Begivenheder 
 Et slaveoprør bryder ud i Italien under ledelse af gladiatoren Spartacus.

Født 
 Herodes den Store

Dødsfald 

73
43 f.Kr.

Det andet triumvirat – Augustus, Marcus Antonius og Lepidus – udfører en række proskriptioner imod deres politiske fjender i Rom, deriblandt Cicero.

Dødsfald 
 Marcus Tullius Cicero myrdes.

43
Triumvirat

Triumvirat er et latinsk udtryk, der betyder et forbund af tre mænd (vir = mand). I historien først og fremmest brugt om to vigtige sammenslutninger i den romerske republiks sidste århundrede: det første triumvirat i 60 f.Kr.  det andet triumvirat i 43 f.Kr..

Første triumvirat 

Første triumvirat blev indgået i 60 f.Kr. af Julius Cæsar, Pompejus og Crassus. De tre havde det til fælles, at deres politiske liv blev forstyrret af Cato, Bibulus og Cicero.

Trimuviratet var ganske uofficielt, og målet var at sikre, at de alle tre kunne blive konsuler.  Cæsar blev konsul i 59 f.Kr. og Pompejus og Crassus i 55 f.Kr.. Triumviratet sikrede også, at Cæsar kunne få den lukrative provins Gallien som prokonsulat efter endt embedstid.

For at besegle triumviratet blev Pompejus gift med Cæsars datter Julia. Hun døde i barselsseng i 54 f.Kr., og da Crassus døde året efter, gik triumviratet i opløsning, og Pompejus og Cæsar endte som fjender.

Andet triumvirat 

Andet triumvirat blev indgået i 43 f.Kr. af Octavian (Augustus), Marcus Antonius og Lepidus. Dette triumvirat var et forbund mellem Julius Cæsars mægtigste arvtagere af riget. Octavian fik vesten (Spanien, Gallien og Italien), Marcus Antonius fik østen (Lilleasien, Grækenland og Egypten) og Lepidus fik Africa. Aftalen blev ratificeret ved en lov.

Octavian blev hurtigt meget magtfuld og fik sat Lepidus ud af spillet, ligesom Pompejus' søn Sextus Pompejus, der drev sørøveri fra Sicilien blev overvundet af Agrippa.

Derefter udbrød der borgerkrig mellem Octavian og Marcus Antonius. Den endte med, at Octavian kunne udråbe sig som princeps (kejser) med navnet Augustus.

Antikken
Romerriget
Antonius

Antonius har flere betydninger:
Marcus Antonius – romersk politiker og general (83-30 f.Kr.)
Antonius den Hellige – ægyptisk kristen helgen (ca. 251-356e.Kr. )
Antonius (leg) – en gammel boldleg
Lysning til ægteskab

Lysning af bryllup, bekendtgørelse fra prædikestolen af et forestående bryllup. Tidligere skulle præsten tre søndage i træk bekendtgøre, at et par skulle vies, for derigennem at sikre at der ingen protester var. Den obligatoriske lysning blev afskaffet i Danmark i 1969, men lysning kan stadig foretages, hvis brudeparret ønsker det.

Af lov om ægteskabs indgåelse og opløsning:
§ 14. Efter parternes ønske kan der ske lysning ved kundgørelse fra prædikestolen. Regler herom fastsættes af kirkeministeren.

Ægteskab
Religion
Charlotte Guldberg

Charlotte Guldberg (født 4. september 1975 i Aarhus) er en dansk skuespiller og sanger

Hun blev uddannet på skuespillerskolen ved Aarhus Teater 1999 – 2003, hvorefter hun spillede Maria i ”The Sound of Music” på Det Ny Teater, for denne rolle modtog hun Reumerts Talentpris 2004.

Eksterne henvisninger 
 

Personer fra Aarhus
Skuespillere fra Danmark
Scenekunstner

En scenekunstner kan dække over mange forskellige udøvende kunstnere, som f.eks. skuespillere, sangere, dansere, artister og tryllekunstnere.

Nogen egentlig definition findes ikke, men begrebet indebærer at kunstneren optræder på en scene.

Stillingsbetegnelser
Scenekunst
Vibeke Hastrup

Vibeke Hastrup (født 7. april 1958 i Vedersø) er en dansk skuespillerinde, speaker og coach.

Vibeke Hastrup er endvidere tilknyttet lydbogsforlaget Momo - Skuespillernes Lydbogsværksted, hvor hun har indlæst flere lydbøger.

Filmografi

Stemmeskuespiller i forskellige tegnefilm 
 Kim Possible – Mrs. Possible.

Eksterne henvisninger 
 Vibeke Hastrups hjemmeside
 

Skuespillere fra Danmark
Lydbogsindlæsere
Personer fra Ringkøbing-Skjern Kommune
Antoine Brumel

Antoine Brumel (født ca. 1460, død efter 1515) var en fransk komponist, sanger og præst. Der er betydelige huller i musikhistorikernes viden, når det gælder Brumel. Hverken hans fødsels- eller dødsår kendes, og hans kendte ansættelsesforhold ved forskellige kirker og fyrstehoffer danner ikke en sammenhængende række.

Forskelligt tyder dog på, at han blev anset for en af tidens store komponister, og der er efterladt en del af hans musik. Hans mest kendte værk i nutiden er den 12-stemmige Missa Et ecce terrae motus, som på dansk undertiden kaldes Jordskælvsmessen.

Eksterne henvisninger 

Renæssancekomponister
Komponister fra Frankrig
Kirkemusikkomponister
Kakkel

En kakkel er en tyk keramikflise, lavet af ler og brændt ved høj temperatur. Ud fra materiale og fremstillingsmåde ville det rette ord være en klinke, men kaklen kan være buet, så den passer rundt om en kakkelovn, der får en større overflade og kan give mere varme fra sig.

Kakkelborde er borde med fliser eller klinker. Altså ikke kakler.
Fliser er ofte glaserede og har mønster eller et overordnet motiv.

Ordet kakkel er afledt af det latinske ord for en potte af ler cacabus.

Rumfærgen 

NASA's rumfærger har et genbrugsvarmeskjold, hvor ca. 70 % består af varmeisolerende kakler. Kaklerne er fremstillet af fibre af kvartsglas og op til 90 % hulrum. Massefylden er lavere end flamingo og de leder praktisk taget ingen varme. En 1260 °C varm kakkel kan samles op med de bare hænder. Kaklerne er ikke limet direkte på aluminiumsskroget, da metallets bevægelser i takt med de aerodynamiske kræfter vil knuse kaklerne. I stedet for er de limet på noget syntetisk filt, der optager bevægelserne.

Ved varmebelastninger op til 1260 °C anvendes type HRSI (High-temperature Reusable Surface Insulation). HRSI-kakler har sidekanter på højst 15 cm og er dækket af en sort keramisk belægning, der giver en høj varmeudstråling.

Ved varmebelastninger op til 649 °C anvendes type LRSI (Low-temperature Reusable Surface Insulation). LRSI-kakler har sidekanter på højst 20 cm og er dækket af en hvid keramisk belægning, der giver høj refleksion af sollys.

De fleste kakler har en massefylde på 0,177 g/cm3 og er meget skrøbelige. Omkring rorflader, lemme til hjulbrønde og lastrumslugerne anvendes noget mere holdbare kakler med en massefylde på 0,352 g/cm3.

På trods af den lave massefylde, vejede kaklerne over seks ton i alt.

Eksterne henvisninger 

Keramik
Webmaster

En webmaster er en bestyrer af et websted og er således ansvarlig for indsættelse af indhold. Ofte er det også en webmaster, der har designet webstedet. Webmasteren har i nogle tilfælde også designet den software som genererer siden – det vil sige danner siden; dette kan være på klient-siden i basissproget HTML og det mere avancerede Javascript, eller på server-siden i sprog som VBScript med ASP-objekter eller PHP. De fleste webmastere er amatører, dvs uden uddannelse. De der har uddannelse arbejder oftest for større eller mindre virksomheder.

Stillingsbetegnelser
World Wide Web
Kitin

Kitin er det typiske grundmateriale i cellevæggene hos svampe. Desuden er stoffet en hovedbestanddel af leddyrs ydre skelet (bl.a insekter).

Det er et polysakkarid, der er opbygget i lange kæder af aminosukkerelementer (N-acetylglukosamin). Som ved cellulose bindes leddene sammen i β-1,4-bindinger.

Biologi
Organiske forbindelser
Ægteskab til venstre hånd

Ægteskab til venstre hånd (middelalderlatin matrimonium ad morganaticam; deraf udtrykket morganatisk ægteskab) var i Danmark et kærlighedsægteskab mellem en konge og en almuekvinde. Navnet kommer af, at manden på dette bryllup rakte venstre hånd til bruden.
Det særlige ved dette ægteskab var dels, at kone og børn ikke kunne arve kongen, dels at kongen samtidigt kunne indgå et politisk fornuftsægteskab. Så kongen kunne have to koner på en gang. Bigami kunne ellers give dødsstraf.
For at sikre konen økonomisk fik hun en morgengave (middelalderlatin: morganatica).

Et morganatisk ægteskab bliver ofte forvekslet med et ikke-jævnbyrdigt ægteskab, hvor den fyrstelige frasiger sig sin titel og arveret. Men i et morganatisk ægteskab beholder den fyrstelige sin titel og arveret, mens ægtefællen og børnene ikke får del deri. Greverne af Rosenborg har indgået ikke-jævnbyrdige, men ikke morganatiske ægteskaber.

Tyskland og Italien 
Ægteskaber til venstre hånd har været anerkendt af den katolske kirke, så ikke bare adelsmænd, men også adelskvinder kunne gifte sig under deres stand uden at dele familieformuen ved arv.

Eksempler på ægteskaber til venstre hånd 
 1615, Kong Christian IV og Kirsten Munk
 1712, Kong Frederik IV og Anna Sophie Reventlow
 1835, Hertug Alexander af Württemberg og Claudine Rhédey von Kis-Bocholt
 1850, Kong Frederik VII og Louise Rasmussen (Grevinde Danner)
 1851, Prins Alexander af Hessen-Darmstadt og Julia von Haucke
 1880, Zar Alexander II af Rusland og Ekaterina Dolgorukova
 1900, Ærkehertug Franz Ferdinand af Østrig og Sophie von Chotek (Hertuginden af Hohenberg).

Se også
 :Kategori:Danske kongers uægte børn

Ægteskab
Sociale opdelinger
Chemnitz

Chemnitz [ˈkʰɛmnɪʦ] er en by med ca. 244.000 indbyggere (2020) i den østtyske delstat Sachsen. Den hed Karl-Marx-Stadt mellem 1953 og Tysklands genforening i 1990. Under anden verdenskrig blev byen stærkt beskadiget, men blandt andet rådhuset fra 1496 er genopført. Byens centrum blev genopført med store boulevarder (eksempelvis Strasse der Nationen) omgærdet af pompøst etagebyggeri efter modernistisk arkitektonisk ideal.
På en central plads er placeret en omkring 5 meter høj buste af Karl Marx. Bag denne er der i facaden til etagebyggeriet indarbejdet citater fra Det Kommunistiske Manifest på alverdens sprog.

Byen ligger på grænsen til Erzgebirge, og den lokale kultur er i nogen grad præget af de særlige traditioner som knytter sig hertil.

Byen har en del industri, i den østtyske periode lokomotiv- og tæppeindustri. Historisk har man om de tre største byer i Sachsen fortalt, at kulturen lå i Dresden, uddannelsen lå i Leipzig og industrien i Chemnitz, hvilket naturligvis er et stærk idealiseret udsagn, men alligevel indikerer det de tre byers identitet.

Den 28. oktober 2020 blev Chemnitz udvalgt som europæisk kulturhovedstad i 2025.

Referencer

Eksterne henvisninger
Guillaume de Machaut

Guillaume de Machaut (født ca. 1300, død 13. april 1377) var en fransk komponist og digter. Han er den førende repræsentant for stilen ars nova og anses både som komponist og som digter for at være Frankrigs betydeligste i det 14. århundrede. I nutiden er hans mest kendte værk Messe de Notre Dame; men faktisk ligger hans største indsats i motetter og verdslige sange.
Han har også skrevet musik i genren virelai, som han blev betragtet som en mester indenfor.

Komponister fra Frankrig
Komponister fra middelalderen
Librettister fra Frankrig
Digtere fra Frankrig
Kirkemusikkomponister
Sangskrivere fra Frankrig
Claus Maltesen Sehested

Claus Maltesen Sehested (født 29. august 1558, død 14. april 1612) var statholder på Øsel og var på Arensborg til sin død i 1612. Søn af Malte Jensen Sehested og hans hustru Sophie Clausdatter Bille. Gift 30. september 1593 Viborg i Jylland med Anne Nielsdatter Lykke.

Børn 
 Hannibal Sehested (rigsskatmester)
 Sophie Clausdatter Sehested, Ægteskab Erik Juel, mor til Niels Juel, Jens Juel

Kilder 
 http://www.roskildehistorie.dk/stamtavler/adel/Sehested/Sehested.htm

Claus Maltesen
Lensmænd fra Danmark
Danskere i 1500-tallet
Danskere i 1600-tallet
Johan Krohn

Johan Jacob Krohn (9. august 1841 i København – 5. januar 1925 smst) var en dansk skolebestyrer, forfatter og digter. Student fra Metropolitanskolen 1860, teologisk kandidat 1867. Søn af billedhugger og medaljør F.C. Krohn og Sophie Susanne Købke. Han bestyrede den ansete private drengeskole Krebs' Skole i København 1880-1914.

Johan Krohn skrev en del fortællinger for børn, som i slutningen af 1800-tallet og begyndelsen af 1900-tallet blev samlet i flere bind med fællestitlen Fortællinger for Børn. Han er dog mest kendt som forfatteren bag børnebogen Peters Jul. Peters Jul udkom anonymt i 1866, men bogen er optrykt atter og atter, snart med de originale illustrationer af broderen Pietro Krohn og vennen Otto Haslund, snart med nye af forskellige kunstnere som Herluf Jensenius og Mads Stage (2002). Johan Krohn redigerede også – som mange af tidens andre børnebogsforfattere – børneblade, bl.a. det meget udbredte Børnenes Juleroser.

Eksterne henvisninger 
 
Peters Jul, bibliografi m.m. i Kalliope

Skolefolk fra Danmark
Danskere i 1800-tallet
Teologer fra Danmark
Danskere i 1900-tallet
Børnebogsforfattere fra Danmark
Dansksprogede forfattere fra Danmark
Personer i Kraks Blå Bog (afdøde)
Studenter fra Metropolitanskolen
Frits Krohn

Frederik "Frits" Christopher Krohn (4. august 1806 på Møllergård ved Sorø – 13. september 1883 på Kommunehospitalet i København) var en dansk billedhugger og medaljør. Krohn står bag en serie smukke mønter og medaljer. Hans initialer var FK eller K. 

Han var søn af major ved artilleriet Johan Jacob Krohn. Krohn kom 1823 til København og blev uddannet på Det Kongelige Danske Kunstakademi som billedhugger. Fandt 1829 ud af, at han ville være medaljør og søgte vejledning hos H.E. Freund. Fik d. 30. marts 1835 tilkendt den store guldmedalje. Samme år rejste han til Berlin og blev efter flere studierejser til udlandet, i bl.a. Tyskland og Italien, ansat som kongelig medaljør ved Mønten i København 1841–73 og Altona 1841–52. Her virkede han indtil han tog sin afsked i 1873 og samme år fik Ridderkorset. Han døde 1883.

Han efterlod sig en betydelig samling vedrørende oplysninger over danske kobberstik. Denne blev i 1889 udgivet af sønnen Pietro Krohn med titlen Samlinger til en beskrivende Fortegnelse over danske Kobberstik, Raderinger, Illustrationer m.m. (fotografisk genoptryk i 1962), og er stadig standardværket om dette emne.

Han blev gift med Sophie Susanne Købke og fik børnene:

 Pietro Købke Krohn (1840–1905)
 Johan Jacob Krohn (1841–1925)
 Herman Freund Krohn (1843–1877) 
 Mario Krohn (1846–1872)

Han er begravet på Assistens Kirkegård.

Krohn er gengivet i en radering af Constantin Hansen fra 1835. Maleri af Christen Købke fra samme år (Designmuseum Danmark). Tegning af samme fra 1839, og maleri af samme samme år (Nasjonalgalleriet, Oslo). Akvarel af Constantin Hansen, 1839, maleri af samme samme år. Tegning og radering af Pietro Krohn fra 1865.

Noter

Eksterne henvisninger 
 

Personer i Dansk Biografisk Leksikon
Kunstsamlere fra Danmark
Riddere af Dannebrog
Billedhuggere fra Danmark
Danskere i 1800-tallet
Medaljører fra Danmark